|  |  |
| --- | --- |
|  | 6. september 2024 |

**Indkaldelse til ekstraordinær generalforsamling**

Bestyrelsen i A/S Femern Landanlæg, CVR-nr. 32567967, indkalder herved til ekstraordinær generalforsamling, der afholdes den 23. september 2024, kl. 9.00 i selskabets lokaler, Vester Søgade 10, 5. sal, 1601 København V.

Formålet med afholdelsen af den ekstraordinære generalforsamling er at vælge nyt bestyrelsesmedlem, herunder ny næstformand.

Dagsordenen er følgende:

1. Valg af dirigent
2. Forslag om valg af nyt bestyrelsesmedlem, herunder ny næstformand

Nedenfor følger de fuldstændige forslag med ledsagende bemærkninger.

Ad pkt. 1

Det foreslås, at Group General Counsel, advokat Charlotte Yun Linde vælges som dirigent.

Ad pkt. 2

Signe Thustrup Kreiner fratræder som bestyrelsesmedlem, herunder som næstformand, den 9. september 2024.

Det foreslås at vælge Natacha Krogager Carlsson som nyt bestyrelsesmedlem, herunder som næstformand for bestyrelsen. For baggrundsoplysninger om kandidaten henvises til det til indkaldelsen vedlagte CV (bilag 1).

Bestyrelsen